27. ΑΝΑΓΚ.ΝΟΜΟΣ υπ’αριθ.380 της 4/7 Ιουν. 1945 (ΦΕΚ Α΄144) Περί τροποποιήσεως του υπ’ αριθ.177/1945 Α.Νόμου περί δημοσιεύσεως διορισμών, προαγωγών και εν γένει προσωπικών μεταβολών. Άρθρ.1.-(Αντικαθίσταται το άρθρ.3 Α.Ν.177/ 1945). Άρθρ.2.-1.Δέν υπάγονται εις τας διατάξεις του Α.Ν.177/1945 α)οι διορισμοί και αι μεταθέσεις οργάνων αγροφυλακής ως και αι προαγωγαί αγροφυλάκων εις αρχιφύλακας και β)η πρόσληψις αναπληρωτών του κατωτέρου προσωπικού της Υπηρεσίας Τ.Τ.Τ. 2.Αι διατάξεις της ανωτέρω παραγράφου ισχύουσιν από της 10ης Μαρτ. 1945. Άρθρ.3.-Διοικητικαί πράξεις και διαταγαί των Υπουργών Στρατιωτικών, Ναυτικών, Αεροπορίας, Εμπορικής Ναυτιλίας και Εσωτερικών όσον αφορά την Χωροφυλακήν, δι’ ων καλούνται υπό τα όπλα έφεδροι αξιωματικοί και ανθυπασπισταί εξαιρούνται της δημοσιεύσεως δια της Εφημερίδος της Κυβερνήσεως. Άρθρ.4.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 